AM-Deadlink
Efterhånden som du surfer mere og mere på internettet, får du også tilføjet flere og flere hjemmesider til dine foretrukne (bogmærker). Desværre kan websider blive flyttet eller helt forsvinde, og så får du en masse bogmærker, som blot ligger og fylder op og gør oversigten mere og mere uoverskuelig. Det råder AM Deadlink bod på. 

AM Deadlink tjekker, om der er døde links eller dubletter blandt dine foretrukne, og gør det nemt at slette de overflødige. Du kan desuden lave en backup af dine foretrukne, og du kan hente eller opdatere favicons - de små ikoner, der vises i adresselinjen eller på genveje til hjemmesider på skrivebordet. 

Programmet understøtter Internet Explorer, Netscape, Mozilla og Opera. Og det indeholder en intern browser, så du kan tjekke de foretrukne manuelt, inden du evt. sletter dem.